Pärast pooleteise tuhande kroonise peoiarve tasumist oli klient sunnitud pubist sama suure summa eest veel Âokolaadi ja veini ostma, sest teenindajad keeldusid ettemaksust üle jäänud raha tagastamast.    Töökaaslastega ametikoha vahetust tähistanud Aili Hiio pani Tallinnas Kadaka teel asuvas Kannu Kõrtsis kinni kaks lauda. Peo algul küsis teenindaja ettemaksuks 3000 krooni, kuigi reserveerides sellest  juttu ei olnud.    «Sain aru, et tagatis võeti selleks, et me kindlasti arve ära maksaks,» meenutas Aili. «Oleks ma asjade edasist kulgu aimanud, oleksin kindlasti kviitungi võtnud.» Kuna külalised tulid ja läksid eri aegadel ning pubi oli rahvast täis, andis Aili teise laua vabaks.    Öine sundtarbimine    Kell 17 alanud pidu lõppes pärast südaööd ning selle ajaga oli Aili arve jõudnud 1600 krooni peale. Arveldama asudes selgus, et ettemaksust raha tagasi ei anta.    «Meil lubati ülejäänud 1400 krooni eest midagi kohapeal tarbida või kaasa osta. Lasin siis kõigil tellida kõige kallimad praed, mõned võtsid pudeli veini, lapsevanemad okolaadi. See oli kõige ehtsam sunniviisiline tarbimine.»    Aili lahkumispeol osalenud kolleegid Marju ja Sirje mäletavad sündmusi peoperenaisega ühtemoodi. «Kui selgus, et ettemaksu ei tagastata, olime üsna pahased,» lausus Marju. Sirje lisas, et arutelu ettemaksu üle kestis kaua ja lõpuks lubati ülejäänud 1400 krooni eest  veel midagi juurde osta.    Suur hunnik maiustusi    «Magusat oli ikka päris suur kogus, Aili jagas kõigile sülle hunniku okolaaditahvleid,» ütles Sirje.    Kui Aili oma rahulolematust väljendada püüdis, öeldi talle, et ühtki ülemust majas ei ole. «Polnud mõtet rohkem vaielda, sest baaridaamid on vaid käsutäitjad,» nentis ta. «Iialgi poleks ma sinna läinud, kui oleks tagatisrahast teadnud.»    Kannu Kõrtsi juhataja Triin Soomet tunnistas juhtunut. «Kohtusin  kliendiga mõni päev pärast vahejuhtumit ja lahendasime probleemi mõlemaid pooli rahuldaval kokkuleppel,» väitis juhataja.    Aili sõnul polnud kokkuleppest juttugi, elukaaslane käis vaid arve järel ning mingit vabandust talle ei esitatud, raha tagastamisest rääkimata. «Elukaaslasele öeldi ainult seda, et kõik toimus Kannu pubi sisekorra kohaselt, ja anti arve,» kinnitas Aili.